GPSC-TPCH ดีดบวก! หลังคว้ารายละ 8 MW รับกกพ.อนุมัติตั้งรฟฟ.ขยะ 11 โครงการกำลังผลิต 83 MW
GPSC-TPCH ดีดบวก! หลังคว้ารายละ 8 MW รับกกพ.อนุมัติตั้งรฟฟ.ขยะ 11 โครงการกำลังผลิต 83 MW
17 เม.ย. 2562

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 14.44 น. อยู่ที่ระดับ 62.50 บาท บวก 1 บาท หรือ 1.63% สูงสุดที่ระดับ 63 บาท ต่ำสุดที่ระดับ 61.75 บาท ด้วยมูลค่าการซื้อขาย 195.93 ล้านบาท
ด้านราคาหุ้น บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH อยู่ที่ระดับ 9.85 บาท ราคาไม่เปลี่ยนแปลง สูงสุดที่ระดับ 10 บาท ต่ำสุดที่ระดับ 9.85 บาท ด้วยมูลค่าการซื้อขาย 3.7 ล้านบาท
โดยราคาหุ้น GPSC และ TPCH ขยับขึ้นวันนี้ หลังมีการรายงานข่าว สำนักงานคณะกรรมการกำกับกิจการพลังงาน ในฐานะโฆษกคณะกรรมการกำกับกิจการพลังงาน (กกพ.) มีมติเห็นชอบอนุมัติโครงการรับซื้อไฟฟ้า ภายใต้โครงการผลิตไฟฟ้าจากขยะชุมชน จากพื้นที่ที่มีศักยภาพในการเข้าร่วมโครงการจำนวน 9 จังหวัด ทั่วประเทศ รวม 11 โครงการ ซึ่งคิดเป็นปริมาณที่รับซื้อได้ รวม 68.90 เมกะวัตต์ จากกำลังผลิตติดตั้ง รวม 83.04 เมกะวัตต์ มูลค่าลงทุน 1.3 หมื่นล้านบาท และมีกำลังจำหน่ายไฟฟ้าเชิงพาณิชย์เข้าสู่ระบบ (SCOD) ภายใน 31 ธันวาคม 2562
โดยก่อนหน้านี้ กกพ. ได้ออกประกาศและหลักเกณฑ์การจัดหาไฟฟ้าจากขยะชุมชนในรูปแบบ Feed-in Tariff (FiT) โดยไม่ต้องผ่านกระบวนการแข่งขันด้านราคา (Competitive Bidding) ซึ่งมีเป้าหมายการรับซื้อ รวม 77.9 เมกะวัตต์ โดยได้เปิดให้ยื่นคำร้องและข้อเสนอขอขายไฟฟ้า มาตั้งแต่เมื่อวันที่ 1 ธันวาคม 2560 – 31 มีนาคม 2562 ซึ่งสามารถสรุปยอดผู้ที่ผ่านการพิจารณาอนุมัติจาก กกพ. หลังปิดรับยื่นคำร้องฯ มีรายละเอียดดังนี้

อนึ่ง บริษัท สยาม พาวเวอร์ จำกัด มี TPCH ถือหุ้น 50% 